เมื่อเช้าไปเปิดประตู เจ้าลูกสุนัขก็วิ่งมางับเท้า คราวนี้เป็นรอยเลยค่ะ มีเลือดซิบๆ แต่ตอนนี้ไม่มีแล้วเหลือแค่รอยแดงกับบวมๆ เมื่อวานพึ่งไปฉีดวัคซีนกระตุ้นเข็มที่ 2 ค่ะ อยากทราบว่า ถ้าวันนี้เราโดนงับเลือดซิบ เราต้องไปหาเพื่อฉีดวัคซีนอะไรเพิ่มหรือเปล่าคะ หรือรอไปตามวันนัดฉีดครั้งที่ 3 เลย ซึ่งนัดอีกวันที่ 14 นี้ค่ะ
สวัสดีค่ะ หากยังอยู่ในระหว่างการนัดฉีดวัคซีนพิษสุนัขบ้า และเพิ่งได้ฉีดวัคซีนพิษสุนัขบ้าเข็มที่ 2 ไปเมื่อวาน แล้ววันนี้โดนสุนัขกัดเท้ามีแผลเลือดออกดังกล่าว ไม่จำเป็นต้องไปรับการฉีดวัคซีนเพิ่มหรือเริ่มต้นฉีดใหม่แต่อย่างใดค่ะ ให้ไปฉีดตามนัดเดิมได้ค่ะ